JU Osnovna škola “Milorad Musa Burzan” - Podgorica
Broj: 11-426/24-73
Mjesto i datum: Podgorica, 27.05.2024.godine
U skladu sa članom 94 stav 2 Zakona o javnim nabavkama (“Sl. list CG”, br. 074/19), 003/23 i 011/23) Naručilac donosi:
IZMJENA BR.1 

TENDERSKE DOKUMENTACIJE
ZA OTVORENI POSTUPAK JAVNE NABAVKE
-Organizovanje đačke ekskurzije za učenike IX razreda za školsku 2024/2025 godinu
1. Mijenja se TEHNIČKA SPECIFIKACIJA PREDMETA JAVNE NABAVKE u dijelu bitne karakteristike predmeta nabavke i sada glasi:
Đačka ekskurzija se realizuje u Crnoj Gori. 
RELACIJA:Podgorica – Berane - Plav - Žabljak -Pljevlja - Nikšić - Herceg Novi - Budva - Perast - Kotor - Ulcinj - Bar. 
Đačka ekskurzija se realizuje prema sljedećem planu: 1.dan: Polazak ispred škole u 7:00. Putovanje do Berana. Obilazak manastira Đurđevi stupovi.Vožnja do Plava. Obilazak Ali pašinih izvora. Nastavak putovanja do Žabljaka. Smještaj u hotelu. Večera . Diskoteka. Noćenje. 2.dan: Doručak. Poslije doručka odlazak do Crnog jezera i skijališta Savin kuk. Ručak. Poslije ručka putovanje do Pljevalja. Obilazak manastira Svete trojice I Milet bašte. Povratak na Žabljak. Večera. Diskoteka. 3.dan: Dorucak. Napuštanje hotela. Putovanje do Nikšića. Obilazak grada. Ručak. Nastavak putovanja preko Grahova do primorja. Smještaj u hotelu. Večera . Diskoteka . Noćenje. 4.dan: Doručak. Vožnja do Herceg Novog. Obilazak starog gradskog jezgra.Povratak u hotel na ručak. Popodnevni obilazak Starog grada Budva. Povratak u hotel. Večera. Diskoteka. Noćenje. 5.dan: Doručak. Napuštanje hotela. Obilazak Perasta I Kotora sa posjetom Pomorskom muzeju Crne Gore. Ručak. Putovanje do Ulcinja. Obilazak Starog grada. Nastavak putovanja do Bara. Slobodno vrijeme za šetnju barskim šetalistem. Povratak u Podgoricu u kasnim popodnevnim časovima. Đačka ekskurzija se realizuje na način kada je potrebno obezbijediti: 1) Prevoz: autobusima visoke turističke klase, sa opremom za prevoz djece, na relaciji: ispred JU OŠ “Milorad Musa Burzan” – krajnja destinacija prema planu; krajnja destinacija prema planu - ispred JU OŠ “Milorad Musa Burzan”; 2) Smještajni objekti trebaju biti kategorisani u nivou kategorije minimum 2 zvjezdice; smještaj treba biti organizovan na bazi punog pansiona, i to: - Za svaki obrok minimum tri vrste jela; - Obroci za djecu na bazi švedskog stola ili posluživanja od strane osoblja hotela ; 3)  Organizator škole (turistička agencija) obezbjeđuje: -Obavezno osiguranje učenika, nastavnog osoblja i njihovog prtljaga u toku prevoza autobusima; - Obavezno osiguranje učenika i nastavnog osoblja u toku boravka u hotelu; - Tehničkog vodiča; - Prisustvo ljekara 24 časa dnevno tokom cijelog trajanja ekskurzije; -Prevoz, smještaj i ishranu na bazi punog pansiona za 7 predstavnika škole ( 7 odjeljenskih starješinu na planirani broj učenika) ; - Na svakih 20 učenika sa punom cijenom, gratis aranžman za jednog učenika prema kriterijumu uprave Škole; - Za drugo dijete iz iste porodice popust 50 % od pune cijene po učeniku; - Naknadu odjeljenskim starješinama u iznosu od 25 eura po učeniku ; novčana naknada za vođu puta - Ulaznice za sve lokacije, muzeje i diskoteke; - Plaćanje svih drumarina i taksi u vezi prevoza. -Ponuđač je dužan da dostavi Program putovanja.
2. Mijenja se GARANCIJA PONUDE  u dijelu USLOVI ZA UČEŠĆE U POSTUPKU I ZAHTJEVI U POGLEDU NAČINA IZVRŠAVANJA PREDMETA NABAVKE i sada glasi:
Ponuđač je dužan da dostavi bezuslovnu i na prvi poziv naplativu garanciju ponude u iznosu od 2% procijenjene vrijednosti, kao garanciju ostajanja u obavezi prema ponudi u periodu važenja ponude i 15 dana nakon isteka važenja ponude. Garancija ponude će se aktivirati ako ponuđač: 1) odustane od ponude u roku važenja ponude; 2)odbije da zaključi ugovor o javnoj nabavci. Garancija ponude se dostavlja u elektronskom obliku putem ESJN. Ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem poštanskog operatera, preporučenom pošiljkom najkasnije prije isteka roka za podnošenje ponuda, i to: - neposredno na arhivi naručioca na adresi ul. Božane Vučinić br.44, Podgorica, radnim danima od 08:00 do 15:00 sati zaključno sa danom 12.06.2024. godine do 10:00 sati ili - preporučenom pošiljkom sa povratnicom na adresi ul. Božane Vučinić br.44, Podgorica, s tim što garancija ponude mora biti uručena naručiocu od strane poštanskog operatera, najkasnije do dana 12.06.2024. godine do 10:00 sati.

3. Mijenja se NAČIN, MJESTO I VRIJEME PODNOŠENJA PONUDA I OTVARANJA PONUDA i sada glasi:

Ponude se podnose preko ESJN-a zaključno sa danom 12.06.2024. godine do 10:00 sati.

Otvaranje ponuda izvršiće ESJN dana  12.06.2024. godine u 10:00 sati, bez prisustva ovlašćenih predstavnika ponuđača. 

Izjava privrednog subjekta i garancija ponude podnose se u elektronskom obliku putem ESJN.

Izuzetno, ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem poštanskog operatera, preporučenom pošiljkom najkasnije prije isteka roka za podnošenje ponuda, i to:

-neposredno na arhivi naručioca na adresi ul. Božane Vučinić br.44, Podgorica, radnim danima od 08:00 do 15:00 sati zaključno sa danom 12.06.2024. godine do 10:00 sati  ili

-preporučenom pošiljkom sa povratnicom na adresi ul. Božane Vučinić br.44, Podgorica, s tim što garancija ponude mora biti uručena naručiocu od strane poštanskog operatera, najkasnije do dana 12.06.2024. godine do 10:00 sati. 

UPUTSTVO O PRAVNOM SREDSTVU
Privredni subjekat može da izjavi žalbu protiv ove tenderske dokumentacije Komisiji za zaštitu prava:

   1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

   2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

   3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.
Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.“.

Predsjednik komisije za sprovođenje postupka javne nabavke: Sanela Bašuljević
                                                                                                  sr

Član komisije za sprovođenje postupka javne nabavke: Svetlana Vujović
                                                                                                 sr
Član komisije za sprovođenje postupka javne nabavke: Nevena Mihailović
                                                                                                     sr

